**projektas**

**reg. Nr. T-188**

**2.3. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2017 m. BIRŽELIO 20 D. SPRENDIMO NR. T1-159 „DĖL PASVALIO RAJONO SAVIVALDYBĖS 2017 METŲ UŽIMTUMO DIDINIMO PROGRAMOS PATVIRTINIMO“ PAKEITIMO**

2017 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 16 punktu, 7 straipsnio 18 punktu, 18 straipsnio 1 dalimi, Lietuvos Respublikos užimtumo įstatymo 17 ir 48 straipsniais, Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ ir Lietuvos Respublikos socialinės apsaugos ir darbo ministro 2016 m. gruodžio 30 d. įsakymu Nr. A1-701 „Dėl valstybės biudžeto specialiųjų tikslinių dotacijų savivaldybių biudžetams 2017 metais paskirstymo savivaldybių administracijoms patvirtinimo“, Pasvalio rajono savivaldybės taryba nusprendžia

pakeisti Pasvalio rajono savivaldybės 2017 metų užimtumo didinimo programą, patvirtintą Pasvalio rajono savivaldybės tarybos 2017 m. birželio 20 d. sprendimu Nr. T1-159 „Dėl Pasvalio rajono savivaldybės 2017 metų užimtumo didinimo programos patvirtinimo“, ir ją išdėstyti nauja redakcija (pridedama).

Sprendimas per vieną mėnesį gali būti skundžiamas Panevėžio apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus vyr. specialistė

Karolina Ulskytė

2017-08-02, tel. Nr. (8 451) 54 030

Suderinta DVS Nr. RTS-223

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2017 m. BIRŽELIO 20 D. SPRENDIMO NR. T1-159 „DĖL PASVALIO RAJONO SAVIVALDYBĖS 2017 METŲ UŽIMTUMO DIDINIMO PROGRAMOS PATVIRTINIMO“ PAKEITIMO**

**2017-08-02**

Pasvalys

1. **Problemos esmė.**

Parengto sprendimo projekto tikslas – pakoreguoti 2017 metų Pasvalio rajono savivaldybės užimtumo didinimo programą, teikiančią socialinę naudą vietos bendruomenei ir didinančią gyventojų užimtumą. Nuo 2017 m. liepos 1 d. nebeliko viešųjų darbų programų ir Pasvalio rajono savivaldybėje pradėta įgyvendinti Užimtumo didinimo programa. Siekiant užtikrinti šių metų 1-ąjį pusmetį pradėtų organizuoti viešųjų darbų tęstinumą, 2017 m. Užimtumo didinimo programoje numatyti nenuolatinio pobūdžio darbai ir motyvacinis seminaras. Patikslinus atrinktų darbdavių sąmatas, pasikeitus valstybinio socialinio draudimo įmokų tarifui, kompensacijos už nepanaudotas atostogas apskaičiavimo formulei ir atsižvelgiant į turimas lėšas, nenuolatinio pobūdžio darbams iki gruodžio 22 d. bus įdarbinti 109 asmenys. Siekiant palengvinti asmenų atrinkimą dirbti nenuolatinio pobūdžio darbus, Pasvalio rajono savivaldybės užimtumo didinimo programoje planuojama papildyti prioritetinių tikslinių grupių sąrašą, šalia piniginės socialinės paramos gavėjų įtraukiant asmenis, vyresnius kaip 40 metų, ir asmenis, patiriančius socialinę riziką.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Pakoregavus Pasvalio rajono savivaldybės Užimtumo didinimo programą, nenuolatinio pobūdžio darbams iki gruodžio 22 d. bus įdarbinti 109 rajono gyventojai, ir tai padės palaikyti ir plėtoti vietos bendruomenės socialinę infrastruktūrą.

**3. Skaičiavimai, išlaidų sąmatos, finansavimo šaltiniai.**

Lėšos Užimtumo didinimo programai vykdyti numatytos 2017 m. Pasvalio rajono savivaldybės biudžete. 2017 m. Užimtumo didinimo programa bus finansuojama iš LR valstybės biudžeto specialiųjų tikslinių dotacijų savivaldybių biudžetams lėšų, kurios liko nepanaudotos per 2017 m. I-ąjį pusmetį organizuojant viešuosius darbus. Pasvalio rajono savivaldybės užimtumo didinimo programos įgyvendinimui planuojama skirti 125,44 tūkst. Eur, iš jų 1,5 tūkst. Eur – motyvaciniams seminarams.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

Strateginio planavimo ir investicijų skyriaus vyr. specialistė Karolina Ulskytė

**7. Sprendimo projekto rengimo metu gauti specialistų vertinimai ir išvados.**

Sprendimas parengtas atsižvelgiant į gautas išvadas ir rekomendacijas

PRIDEDAMA. Pasvalio rajono savivaldybės 2017 metų Užimtumo didinimo programa.

Strateginio planavimo ir investicijų skyriaus vyr. specialistė Karolina Ulskytė